Pofadder-vrou gee regspan trekpas | Maroela Media
Suretha Brits en haar man, Leon Brits. (Foto: Verskaf)
Suretha Brits van Pofadder in die Noord-Kaap wat daarvan beskuldig word dat sy haar man vermoor het, het haar regspan die trekpas gegee.
Maroela Media het Vrydag van 'n betroubare bron verneem dat die vermoorde hotelier Leon Brits se weduwee reeds in die proses is om 'n nuwe regspan aan te stel.
Dit volg kort nadat sy verlede maand weer borgtog geweier is.
Die hooggeregshof in Kimberley het die 30-jarige Brits net meer as twee weke gelede borgtog geweier, nadat sy appèl aangeteken het teen 'n uitspraak deur die landdroshof op Pofadder om haar nié op borgtog vry te laat nie.
Sy staan tereg vir die moord op haar man.
Leon Brits is op 7 Oktober wreed vermoor waarna sy liggaam in die swembad van die egpaar se huis op Pofadder gegooi is. Brits het later op Leon se lyk in die swembad afgekom.
Brits, Williams en Bareki sal na verwagting van 15 November tot 3 Desember in die hooggeregshof op Upington verhoor word.
Brits verskyn dan ook weer in dié hof.
Dis nie jou regspan nie, dis jy! Jy verdien nie borgtog nie. Jy het presies geweet wat jy doen.
Soos ek verstaan is niemand in hierdie debakel silwerskoon nie. Blink klippies en groot bedrae geld kan mense snaakse goed laat doen.